paragraph_text: Legije na Dunavu i Istoku za cara izabiru Vespazijana, zapovjednika vojske u Judeji. Zapovjednik panonskih legija Antonije Prim nanosi poraz Viteliju i njegovoj vojsci u drugoj bitci kod Bedriaka, današnje Cremone. Nakon što je porazio Vitelijeve trupe polazi na Rim gdje su se vodile borbe između Vespazijanovih i Vitelijevih pristalica. Antonije Prim u jurišu zauzima Rim, ubija Vitelija te pljačka i pali ionako već spaljeni Rim. Krajem 69. Senat je za cara potvrdio Vespazijana koji će se učvrstiti na prijestolju.